CELEX: C2004/284/31
Language: sk
Date: 2004-11-20 00:00:00
Title: Rozsudok Súdu prvého stupňa zo 14. septembra 2004 vo veci T-290/02: Associazione Consorzi Tessili (Ascontex) proti Komisii Európskych spoločenstiev (Európske fondy regionálneho rozvoja — Iniciatíva Spoločenstva pre malé a stredné podniky — Organizácia kontraktačných veľtrhov „IBEX“ — Zrušenie a žiadosť o vrátenie finančnej pomoci — Nariadenie (EHS) č. 4253/88 — Článok 24 — Žaloba o neplatnosť)

20.11.2004   
            
            
               SK
            
            
               Úradný vestník Európskej únie
            
            
               C 284/15
            
         
      ROZSUDOK SÚDU PRVÉHO STUPŇA
   
   zo 14. septembra 2004
   vo veci T-290/02: Associazione Consorzi Tessili (Ascontex) proti Komisii Európskych spoločenstiev (1)
   
   (Európske fondy regionálneho rozvoja - Iniciatíva Spoločenstva pre malé a stredné podniky - Organizácia kontraktačných veľtrhov „IBEX“ - Zrušenie a žiadosť o vrátenie finančnej pomoci - Nariadenie (EHS) č. 4253/88 - Článok 24 - Žaloba o neplatnosť)
   (2004/C 284/31)
   Jazyk konania: francúzština
   Vo veci T-290/02, Associazione Consorzi Tessili (Ascontex), v zastúpení: P. Mbaya Kapita a L. Denis, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: C. Giolito a L. Flynn, ktorí si zvolili adresu na doručovanie v Luxemburgu), predmetom ktorej je žaloba o zrušení rozhodnutia Komisie C(2002) 1702 z 12. júla 2002 o zrušení dotácie FEDER č. 97.05.10.001, ktorá bola žalobcovi poskytnutá rozhodnutím SG(98)D/2251 z 18. marca 1998 a o nariadení vrátenia sumy vyplatenej Komisiou v rámci projektu, ktorý sa týkal organizácie medzinárodnej výstavy v oblasti textilu a odevov na Capri (projekt Euresprit), Súd prvého stupňa (druhá komora), v zložení: predseda J. Pirrung, sudcovia A. W. H. Meij a N. J. Forwood; tajomník: I. Natsinas, referent, vyhlásil dňa 14. septembra 2004 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žalobca nemá nárok na náhradu trov konania a je povinný nahradiť trovy Komisie.
            
         
      (1)  Ú. v. ES C 289 z 23.11.2002